**ΠΡΟΣΚΛΗΣΗ**

**ΣΕ ΤΑΚΤΙΚΗ (ΕΤΗΣΙΑ) ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ**

ΤΗΣ ΑΝΩΝΥΜΗΣ ΕΤΑΙΡΕΙΑΣ

"ΚΩΝΣΤΑΝΤΙΝΟΣ ΒΑΣΙΛΕΙΑΔΗΣ ΑΝΩΝΥΜΗ ΕΜΠΟΡΙΚΗ ΚΑΙ ΑΝΤΙΠΡΟΣΩΠΕΙΩΝ ΕΤΑΙΡΕΙΑ"

με διακριτικό τίτλο «BETA ATHENS» αριθμό Γ.Ε.Μ.Η 004074501000

ΑρΜΑΕ 47854/01/Β/00/773 και με Α.Φ.Μ. 093150587 Δ.Ο.Υ. Φ.Α.Ε. Αθηνών

-----------------------

Κατόπιν αποφάσεως του Διοικητικού Συμβουλίου , που ελήφθη στην υπ’ αριθμόν 143/ 28-07-2023 συνεδρίαση του και σύμφωνα με το Νόμο και το καταστατικό , καλούνται οι μέτοχοι της Ανώνυμης Εταιρείας «ΚΩΝΣΤΑΝΤΙΝΟΣ ΒΑΣΙΛΕΙΑΔΗΣ ΑΝΩΝΥΜΗ ΕΜΠΟΡΙΚΗ & ΑΝΤΙΠΡΟΣΩΠΕΙΩΝ ΕΤΑΙΡΕΙΑ », σε Τακτική (Ετήσια) Γενική Συνέλευση , στα γραφεία της έδρας της, στο Αιγάλεω Αττικής και επί της οδού Δωρίδος αρ. 50, ευρισκόμενα , που θα γίνει **στις πέντε (05) Σεπτεμβρίου 2023 , ημέρα Τρίτη και ώρα 12:00 το μεσημέρι**, με τα παρακάτω θέματα ημερήσιας διάταξης

**ΘΕΜΑΤΑ ΗΜΕΡΗΣΙΑΣ ΔΙΑΤΑΞΕΩΣ**

1) Υποβολή και έγκριση των οικονομικών καταστάσεων για την 22η εταιρική χρήση (από 01/01/2022 - 31/12/2022 ).

2) Απαλλαγή των μελών του Δ.Σ. και κάθε άλλου τυχόν αρμοδίου , από κάθε ευθύνη αποζημίωσης για τα πεπραγμένα της 22ης εταιρικής χρήσης 01/01/2022 -31/12/2022.

3) Διανομή ελάχιστου μερίσματος προς τους μετόχους επί των καθαρών κερδών της 22ης εταιρικής χρήσης (01-01-2022 έως 31- 12-2022) , σύμφωνα με το άρθρο 161 του Νόμου 4548/2018, τυχόν κεφαλαιοποίηση καθαρών κερδών της εν γένει , και ως ο Νόμος ορίζει ,κατά επέκταση τούτου αύξηση του κεφαλαίου της εταιρείας κατά το αντίστοιχο ποσό και τροποποίηση του σχετικού άρθρου του καταστατικού.

4) Καθορισμός αμοιβών των μελών του Δ.Σ. για τη χρήση του 2023 .

5) Ορισμός ή μη ορισμός ορκωτών ελεγκτών για την χρήση του 2023.

6) Επικύρωση θεμάτων, που θα προκύψουν κατά την διεξαγωγή της Τακτικής Ετήσιας Γενικής Συνέλευσης . και

7) Διάφορα θέματα, ανακοινώσεις και προτάσεις του Δ.Σ. προς την Γενική Συνέλευση.

Δικαίωμα συμμετοχής στην Τακτική Γενική Συνέλευση έχουν όλοι οι μέτοχοι , κάτοχοι των ονομαστικών μετοχών της εταιρείας, οι οποίοι μπορούν να μετάσχουν στη Συνέλευση και να ασκήσουν τα δικαιώματά τους αυτοπροσώπως ή δια αντιπροσώπου ή ενδεχομένως και εξ αποστάσεως, αφού πρώτα καταθέσουν τους τίτλους των μετοχών τους στο Ταμείο της εταιρείας ή στο Ταμείο Παρακαταθηκών και Δανείων ή σε μια Τράπεζα στην Ελλάδα και υποβάλλουν στην εταιρεία τα αποδεικτικά καταθέσεως των τίτλων τους και τα τυχόν πληρεξούσιά τους, πέντε (5) τουλάχιστον ημέρες πριν την ημέρα συνεδριάσεως αυτής της Τακτικής Γενικής Συνελεύσεως και τηρώντας πάντα τη διαδικασία, που ορίζει ο Νόμος, ως ισχύει σήμερα, και το Καταστατικό.-

Αιγάλεω Αττικής, 02 Αυγούστου 2023

Ο Πρόεδρος του Δ.Σ.

Κωνσταντίνος Νικολάου Παπαδόπουλος